**ՈՐՈՇՈՒՄ N** **Ք/114-2023/06-Ա**

**Վարչական տույժ նշանակելու մասին**

**քաղաք Երևան «26» ապրիլի 2023թ․**

ՀՀ քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավարի տեղակալ Սուրեն Մինասյանս ուսումնասիրելով 2023 թվականի մարտի 17-ի թիվ Ք/114-2023-Ա/20/1 արձանագրությունը և վարչական վարույթի նյութերը՝

**ՊԱՐԶԵՑԻ**

Տեսչական մարմնի ղեկավարի 2023թ․ փետրվարի 14-ի թիվ Ք/114-2023-Ա հանձնարարագրի հիման վրա Տեսչական մարմնի մասնագետների կողմից ստուգումներ են իրականացվել ՀՀ Կոտայքի մարզ, Չարենցավան համայնք, գյուղ Բջնի, 12-րդ փողոց, թիվ 5 հասցեում (Հ. Թումանյանի անվան միջնակարգ դպրոցի ջեռուցման համակարգի վերանորոգման աշխատանքներ)՝ ստուգվող սուբյեկտի ներկայացրած փաստաթղթերի արժանահավատությունը և քաղաքաշինական գործունեության վերահսկողության ոլորտում ծավալած փաստացի գործունեության համապատասխանությունն օրենքների և այլ իրավական ակտերի պահանջներին, ինչպես նաև Հայաստանի Հանրապետության օրենքների ու այլ իրավական ակտերի պահանջների պահպանման ապահովման նպատակով։

Վերոնշյալ շինարարական աշխատանքների նկատմամբ հեղինակային հսկողությունն իրականացվել է «ԽՈՅԱՆՔ» սահմանափակ պատասխանատվությամբ ընկերության ՀՎՀՀ՝ 03018972 կողմից։ 2023 թվականի մարտի 17-ի թիվ Ք/114-2023-Ա/20/1 արձանագրության համաձայն՝ հեղինակային հսկողի կողմից խախտումների վերաբերյալ շին․ վարման մատյանում նշումների չեն կատարվել։

Տվյալ պարագայում, հեղինակային հսկողի կողմից խախտվել է ՀՀ քաղաքաշինության նախարարի 2008 թվականի հունվարի 14-ի  ՀՀՇՆ I-3.01.01-2008 «**Շինարարական արտադրության կազմակերպման աշխատանքների կատարում** շինարարական նորմերը հաստատելու մասին թիվ 11-Ն որոշման IV գլխի 9-րդ կետի պահանջը, որի համար «Քաղաքաշինության բնագավառում իրավախախտումների համար պատասխանատվության մասին» օրենքի 11-րդ հոդվածով նախատեսված է վարչական պատասխանատվություն։

**ՀՀ վարչապետի 2018 թվականի հունիսի 11-ի N 730-Լ որոշման հավելվածի 1-ին կետի** համաձայն՝ Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմինը վերահսկողություն և օրենքով սահմանված այլ գործառույթներ իրականացնող Կառավարությանը ենթակա մարմին է, որն օրենքով սահմանված կարգով կիրառում է պատասխանատվության միջոցներ քաղաքաշինության, տեխնիկական և հրդեհային անվտանգության, տրանսպորտի, էներգետիկայի, պետական և տեղական նշանակության գեոդեզիական և քարտեզագրական աշխատանքների և հողօգտագործման բնագավառներում` հանդես գալով Հայաստանի Հանրապետության անունից:

**Նույն որոշման հավելվածի 11-րդ կետի 4-րդ ենթակետի** **համաձայն՝** քաղաքաշինության բնագավառում Տեսչական մարմինը լիազորված է օրենքով սահմանված դեպքերում և կարգով նշանակելու վարչական տույժեր(․․․․)։

**ՀՀ քաղաքաշինության նախարարի 1998 թվականի սեպտեմբերի 28-ի «Շինարարության նկատմամբ հեղինակային հսկողության իրականացման հրահանգ»-ը հաստատելու մասին» թիվ 143 հրամանի 4․5 կետի համաձայն՝** հեղինակային հսկողը հետևում է քաղաքաշինական օբյեկտի իրականացման համապատասխանությանը հաստատված նախագծի պահանջներին ու լուծումներին։

**ՀՀ քաղաքաշինության նախարարի 2008 թվականի հունվարի 14-ի «ՀՀՇՆ I-3.01.01-2008** «**Շինարարական արտադրության կազմակերպման աշխատանքների կատարում շինարարական նորմերը հաստատելու մասին» թիվ 11-Ն հրամանի** որոշման **IV գլխի 9-րդ կետի** համաձայն՝ յուրաքանչյուր շինարարական օբյեկտում անհրաժեշտ է կազմել ծածկված աշխատանքների փորձարկման ակտեր։

**«Քաղաքաշինության բնագավառում իրավախախտումների համար պատասխանատվության մասին» օրենքի 11-րդ հոդվածի համաձայն՝** շինարարության ընթացքում հեղինակային հսկողության պարտականությունը չկատարելը կամ խախտումներով կատարելը առաջացնում է տուգանքի նշանակում` սահմանված նվազագույն աշխատավարձի քսանապատիկի չափով:

**Նույն օրենքի 4-րդ հոդվածի համաձայն**՝ քաղաքաշինության բնագավառում իրավախախտումներ կատարելու համար կարող են կիրառվել`

ա) տուգանքի նշանակում

բ) քաղաքաշինական գործունեություն իրականացնելու լիցենզիայի գործողության կասեցում

գ) քաղաքաշինական գործունեություն իրականացնելու լիցենզիայի գործողության դադարեցում:

Սույն օրենքի սահմաններում տույժ նշանակելն իրավախախտում կատարած իրավաբանական անձին չի ազատում այն պարտականության կատարումից, որի չկատարման համար նշանակվել է տույժ:

Եթե իրավաբանական անձը սույն օրենքով սահմանված կարգով ենթարկվում է պատասխանատվության, ապա այդ նույն իրավախախտման համար ֆիզիկական անձը չի կարող ենթարկվել պատասխանատվության:

**Նույն օրենքի 14-րդ հոդվածի համաձայն**՝ սույն օրենքով նախատեսված խախտումներն արձանագրում և տուգանքներ է նշանակում տեսչական մարմինը: Խախտման վերաբերյալ արձանագրությունները քննում են և տույժ նշանակելու վերաբերյալ որոշումներն ընդունում է տեսչական մարմնի ղեկավարը կամ նրա տեղակալը:

Վերոնշյալ իրավախախտման վերաբերյալ գործի քննությունը նշանակվել է 01․02․2023թ․։ Տեսչական մարմնի կողմից իրականացվել են բոլոր անհրաժեշտ գործողությունները կողմերի լսված լինելու իրավունքն ապահովելու համար։

Այսպիսով, սույն վարչական գործում եղած ապացույցներով հիմնավորվել է «ԽՈՅԱՆՔ» սահմանափակ պատասխանատվությամբ ընկերության կողմից թույլ տրված վարչական իրավախախտման փաստը։

Վերոգրյալի հիման վրա և ղեկավարվելով «Քաղաքաշինության բնագավառում իրավախախտումների համար պատասխանատվության մասին» օրենքի 4-րդ հոդվածի 1-ին մասի «ա» կետով, 11-րդ, 14-րդ և 18-րդ հոդվածներով՝

**ՈՐՈՇԵՑԻ**

1․ Հեղինակային հսկող «ԽՈՅԱՆՔ» սահմանափակ պատասխանատվությամբ ընկերությանը ենթարկել վարչական պատասխանատվության՝ վերջինիս նկատմամբ կիրառելով վարչական տույժ՝ տուգանք՝ 20.000 (քսան հազար) ՀՀ դրամ գումարի չափով։

2․ «ԽՈՅԱՆՔ» սահմանափակ պատասխանատվությամբ ընկերությանը տալ պարտադիր կատարման ցուցում՝ տասնհինգօրյա ժամկետում վերացնելու արձանագրված խախտումները։

**Ծանոթություն․**

Սույն որոշումը օրինական ուժի մեջ է մտնում հրապարակման պահից (հանձնվելուց, հանձված համարվելու օրվանից) մեկ ամիս հետո, և նույն ժամկետում ենթակա է բողոքարկման՝  ՀՀ քաղաքացիական դատավարության օրենսգրքով սահմանված կարգով:

Տուգանքի գումարն անհրաժեշտ է վճարել ՀՀ պետական բյուջե՝ Հայաստանի Հանրապետության ֆինանսների նախարարության կենտրոնական գանձապետարանի՝ **900005001517** հաշվեհամարին:

Տուգանքի գումարը վճարելիս անհրաժեշտ է նպատակը դաշտում նշել որոշման համարը։

Տուգանքը սահմանվաճ ժամկետում չվճարելու դեպքում, սույն որոշման անբողոքարկելի դառնալու պահից, գումարը օրենքով սահմանված կարգով ենթակա է բռնագանձման հարկադիր եղանակով։

|  |  |  |
| --- | --- | --- |
|  |  | **ՍՈՒՐԵՆ ՄԻՆԱՍՅԱՆ** |